Exqrch/javanese-Komodo-pixelgpt huggingface dataset:
Saliyané iku uga nggawé sistem kanggo ngawasi lan ngira-ira pambangunan kilang minyak ing tengah sagara marang akibat spèsiès iki
Nuwuhahé kasadharan marang masarakat babagan wewatesan bebedhag Puffin Atlantik
Ing babagan pariwisata uga dikembangaké kodhe ètik marang aktivitas kang ana gegayutan marang spèsiès iki
Kang dadi wigati ya iku, saliyané nglindhungi papan asliné, spèsièsiki uga dijamin kaslametané ana ing papan migrasiné.
Titan (satelit) Titan (utawa Saturnus VI) yaiku satelit alami terbesar Saturnus
Satelit iki siji-sijine satelit alami sing nduwe atmosfer padat, lam siji-sijine objek lainne Bumi sing terbukti nduwe cairan ing permukaan.
Zytglogge Zytglogge ya iku salah sijining menara jam tuwa kang kondhang ing kutha Bern, Switserlan
Menara Zytglogge diyasa kira-kira ing taun 1218
Menara Zytglogge ngadeg ana ing kutha tuwa Bern
Menara jam iki kalebu wangunan kang penting ing kutha Bern amarga menara Zytglogge nduwèni sajarah penting kanggo kutha Bern
Menara Zytglogge iku menara kang nduwèni gegayutan karo prastawa ditemokaké salah sijining téori kang diciptakaké déning ilmuwan donya, ya iku Albert Einsten
Téori kang diciptakaké Einsten ya iku téori relativitas
Saliyané iku, menara Zytglogge uga ngélingake masarakat ing kana karo Jam Astronomi ing dhaérah Praha, Républik Céko
Manara jam iki kalebu ing salah sijining sana warisan donya UNESCO
Menara Zytglogge iki wis dibenakaké kaping akèh sasuwéné menara iki ngadeg, ya iku 800 taun
Amarga menara jam iki dadi simbol kutha Bern lan kalebu salah sijining wangunan paling tuwa ing kana, menara Zyrtglogge dadi kerep dibenakaké kanggo narik wisatawan nalika medhayoh ing kutha Bern utawa medhayoh ing Switserlan
Jeneng saka menara iki dipertal menyang basa Jerman saka The Bernese German Zytglogge dadi "Zeitglocke." Jeneng "glocke" saka menara Zytglogge nduwèni arti ya iku "bel" ing basa Jerman
Arti saka "Zeitglocke" ing basa Inggris kuwi padha karo loncèng wektu
Sadurungé menara iki nduwèni jeneng Zytglogge, menara iki diarani "kebie" kang artiné kurungan utawa kunjara
Sawisé dirèkonstruksi, menara iki diarani "nüwer turm" utawa menara anyar
Sadurungé dadi menara jam, Zytglogge ya iku wangunan kanggo sawatara kagiyatan lan dadi menara panjaga
Kasinggihan, menara Zytglogge uga tau dadi kunjara
Ing mangsa awal menara Zytglogge diyasa, menara iki mung dadi lawang sisih kulon saka bèntèng kanggo lumebu ing kutha Bern saka kulon
Nalika taun 1405, wangunan menara Zytglogge ngalami karusakan parah amarga ana prastawa kobongan gedhé
Wangunan menara jam kuwi mau entèk amarga prastawa kobongan gedhé lan menara jam kuwi butuh dibangun manèh amarga akèh bagian wangunan kang padha rusak lan ora bisa digunakaké
Menara Zytglogge nalika ngalami prastawa kebakaran gedhe kuwi isih dadi kunjara lan durung dadi menara jam
Sawisé prastawa kebakaran gedhé ing taun 1405, kunjara dibongkar lan menara Zytglogge wis ora digunakaké dadi kunjara nanging dadi menara jam
Ing awal abad 15, jam-jam kang saiki ana ing menara Zytglogge mulai kapasang
Jam-jam kang dimaksud kuwi mau ya iku jam gedhé lan jam cilik kang nuduhaké jam astronomi
Ing akhir abad 15, wangunan menara Zytglogge dijembaraké
Ora mung menara Zytglogge, nanging menara-menara kang ana ing Bern uga dijembaraké
Interior utawa tatanan njero saka menara Zytglogge iki bisa owah utawa ganti-ganti miturut kagunaané
Miturut sajarah menara jam iki, biyèn menara jam iki tau digunakaké dadi kunjara lan saiki kagunaané wis ganti dadi menara jam
Amarga kuwi, menara jam iki tatanané ganti saka kunjara dadi menara jam kang bisa narik minat para wisatawan.
Ing njero menara ana sawetara lowahan kang digunakaké pamaréntah Bern kanggo administrasi, kaya ta nyimpen arsip, gudhang, lan menara Zytglogge uga digunakaké kanggo ndelik lan jaga-jaga yèn ana serangan saka awang-awang
Saliyané kuwi, menara Zytglogge digunakaké kanggo nyimpen senjata api
Nanging, nalika taun 1979, njero menara jam iki wis dikosongi lan ora dianggo pamaréntah manèh
Sawisé taun 1979 menara Zytglogge ora bisa dileboni déning sembarang wong lan mung bisa dileboni kanggo pangrumatan wangunan lan wisata
Interior saka menara Zytglogge iki kerep banget didandani nanging ora nggatèkaké cara kang trep utawa didandani nganggo cara kang crobo kanthi cara ngremukaké bagian-bagian penting kang ana ing menara
Tatanan menara bagian njaba bisa didelok saka dhuwur lan ambané menara jam iki
Menara jam iki dhuwuré 54,5 mèter lan 24 mèter nalika menara jam iki diukur dhuwuré saka ngisor tekan atepé
Nalika didelok saka njaba, menara iki katon ana jam ing rong sisih menara
Jam kang sepisan kuwi jam gedhé utawa jam kang nuduhaké wektu
Jam kang kapindho kuwi jam cilik utawa jam astronomi
Ing bagian njaba jam uga ana jarum jam kang kasambung karo palu
Palu kuwi mau digunakaké supaya loncèng wektu ing kana bisa muni kanggo nuduhaké wektu
Bagian utama menara Zytglogge iki dibagi dadi rong bagian, ya iku menara tingkat siji lan menara tingkat loro
Bagian njabané kagawé saka watu
Menara Zytglogge tau dibongkar lan didandani nalika taun 1770
Bagian-bagian njaba menara uga dibongkar kejaba bagian hiasan Gothic kang ana ing ndhuwur tembok lan ana bagian undhak-undhakan kang ora mèlu dibongkar
Mung loro bagian kuwi artéfak saka wangunan menara sadurungé kang ora ilang amarga menara dibongkar lan didandani
Ing bagian dhuwur menara gumantung bel loncèng kang bisa muni nalika dithuthuk nganggo palu kang ana ing cedhaké
Loncèng kuwi kagawé saka bahan perunggu
Locèng kang ana ing menara jam iki bentuké gedhé, nduwèni diamèter sèntimèter lan boboté 1400 kilogram
Loncèng menara kuwi mau tetep ana nalika menara Zytglogge dibongkar lan didandani ing taun 1405
Loncèng gedhé bakal muni yèn loncèng kuwi mau ditabrak karo palu gedhé kang ana ing cedhaké lan dilakokaké déning jarum jam utama
Palu kuwi mau digawa karo patung wong kang kagawé saka logam lan ngobahaké lengen tangané kanggo nuthukaké palu ing loncèng menara Zytglogge
Ing ngisor loncèng mau uga gumantung loncèng utawa bèl kang bentuké luwih cilik
Lonceng cilik kuwi uga bisa muni yèn dithuthuk déning palu saka jarum jam
Loncèng cilik iki wis gumantung kawit taun 1887 kanggo ganti loncèng asli kang wis rusak
Jam astronomi menara Zytglogge gumantung ana ing ngisor jam gedhé utama
Bentuké luwih cilik tinimbang jam gedhé kang nuduhaké wektu universal
Bentuk jam kang ana ing jam astronomi menara Zytglogge kuwi dibangun kanthi bentuk astrolab
Astrolab ya iku bentuk kang dianggep dadi kalkulator analog lan bisa ngrampungaké prakara ing babagan astronomi
Astrolab kuwi mau biyasané digunakaké déning para astronom lan para navigator kanggo ngukur wektu awan lan bengi, kanggo idèntifikasi lintang lan planèt-planèt kang ana ing tata surya, lan bisa kanggo ngukur garis lintang lokal
Jam astronomi ing menara Zytglogge migunakaké 24 angka-angka Romawi kang warnané emas
Angka-angka kuwi dimulai saka I tekan XII kang dibalèni kaping pindho
Ing dhuwur jam astronomi ana lukisan kang nuduhaké déwa-déwa jaman kuno
Déwa-déwa kasebut cacahé ana lima kang makili dina ing seminggu lan planèt-planèt
Déwa-déwa kang ana ing lukisan, ya iku Saturnus kang nuduhaké dina Setu, Yupiter kang nuduhaké dina Kemis, Mars nuduhaké dina Selasa, Venus nuduhaké dina Jemuwah, lan Merkurius nuduhaké dina Rebo.
Masjid Gedhé Mataram Masjid Gedhé Mataram yaiku salah sawijining masjid negara kang dibangun taun 1587 M déning Panembahan Senapati
Masjid kang manggon ana ing Kotagede Yogyakarta iki kalebu masjid negara nomer loro sawise Masjid Agung Demak
Masjid Gedhé Mataram wiwitané amung langgar kagungané Ki Ageng Pamanahan, nanging nalika Sutawijaya dadi raja kanthi gelar Panembahan Senapati langgar iki banjur didadekaké masjid
Masjid iki kagolong masjid negara kang nomer loro sawisé masjid Demak
Amarga sawisé Kasultanan Demak pindhah menyang Pajang, Sultan Hadiwijaya kang dadi raja durung kober nggawé masjid negara utawa masjid kraton
Merga umuré Kasultanan Pajang kang mung saumur jagung, wahyu keraton banjur pindhah menyang Mataram
Taun 1587 Masèhi masjid iki dibangun déning Panembahan Senapati, telung taun sawisé Ki Ageng Pamanahan séda
Saréyan Ki Ageng Pamanahan lan ibu Nyi Ageng Ngenis ana ing sakuloné Masjid Mataram
Nalika taun 1801 Panembahan Senapati séda lan digantèni déning Sunan Hanyokrowati utawa Panembahan Seda Krapyak
Ing taun 1613-1645 panguwasa Mataram dilenggahi déning Sultan Agung Hanyokrokusuma, punjering papréntahan pindhah menyang Kerta sakidulé Kotagede.
RSPB Minsmere RSPB Minsmere yaiku cagar alam kang digunakaké kanggo ngayomi manéka warna jinis manuk
RSPB Minsmerr dawané yaiku "Royal Society for the Protection of Birds" papané ana ing gisik sagara Suffolk, Inggris Wétan, Inggris, papan iku dumadi saka sakèhing jinis palemahan lan pawarihan kaya ta lemah lendhut, lemah teles, alas, rawa-rawa kang winatesan langsung kalawan sagara
Ing RSPB Minsmere dadi papan kanggo urip sato kéwan-kéwan lan tetuwuhan ajag kang dijaraké ngrembaka amrih ajeg lestari
Jeneng: Cagar Alam RSPB Minsmere Tikèt Lumebu: Dewasa 9£, siswa 6£, bocah (umur 5-17 taun) 5£, balita lelahanan, Tikèt kanggo kulawarga lan anak siji lelahanan, anggota cagar alam uga lelahanan
Sesambungan: layang èlèktronik [], tilpun: [648281|01728 648281] Alamat: Westleton, Saxmundham IP17 3BY Jam buka: Saben dina kajaba tanggal 25 lan 26 Dhesèmber, Paladènan jam 09-17 (09-16 Novèmber-Januari)
Carané mrana: Ngetutaké tenger soklat saka A12 Yoxford (saka kidul) utawa Blythburgh (saka lor), lumantar désa Westleton
Minsmere yaiku kalebu wewengkon Westleton sadawané 2 mil liwat dalan negara, cerak saka setasiun sepur Darsham (4 mil), Saxmundham (5 mil)
Terminal bis paling cerak Leiston (3 mil) utawa Saxmundham kang bisa dipesen 24 jam sadurungé kunjungan
Sujarah RSPB Minsmere kawiwitan saka kadadéan kang prasaja tumeka tuwuh dumadi paguyuban kang kaya saiki
Madegé RSPB minangka wujud pasulayan kanggo lumawan cara urip bebrayan kang ora gatèkaké lestariné alam ing jaman Victoria, yaiku dodolan topi utawa tudhung kang gunakaké wulu manuk minangka rerenggané
Paguyuban kasebut tinepung minangka paguyuban pangayom manuk (SPB) kang didegaké déning Emily Williamson ing omahé kutha Manchester taun 1889
Paguyuban kasebut kanthi rikat ngrembaka lan kondhang, ing taun 1891 nggandhok kalawan paguyuban liyané kaya ta Fur, Fin lan Feather Folk lang dadèkaké paguyuban kasebut luwih sentosa lan mapan ana kutha London
Ing wiwitané kabèh bebrayan wadon lan anggota paguyuban urunan 2£
Paugeran-paugeran bebrayané yaiku: Sapérangan bebrayan tetep waé nulak lan isih ngugemi menganggo sandhangan kang bahané saka wulu-wulu
Golongan kang ajeg ngugemi padatan kasebut kaya ta kulawarga karaton Portland, kang dadi bebrayan prèsidhèn sepisan lan kulawarga Sarawak
Pawongan kang awèh pangaribawa, kalèbu pawongan kang wasis ing kawruh bab manuk yaiku Profesor Alfred Newton njamin panjurungé marang perkara kasebut
Kang jalari tambah amba kaloka lan sumebaré kampanye, mandhegani cepet tuwuhé anggota paguyuban kang duwé ancas kang padha
Bener waé salah siji pawongan kang isih taruna kang winisuda minangka Pangeran Pati ing taun 1904, amung 15 taun sawisé madeg
banjur ing 1921 Paugeran Pamaréntah ngenani impor wulu disahaké, isiné yaiku larangan ngimpor wulu saka Inggris
Cagar Alam Minsmere duwé ancas nganti taun 2030 bareng-bareng kalawan mitrané yaiku ngowahi panganggep marang alam
Ngrumat alam yaiku kupiya kang bisa dijagakaké ana ing Cagar Alam Minsmere, konservasi lan ngemonah alam supaya tetep lestari kuwi barang kang banget pengaji
Alam kang lestari papan uripé manéka warna makhluk kang ana ing sajeroning laladan Minsmere supaya luwih gedhe, luwih apik, lan luwih murakabi
Alam ing kahanan saiki ana ing mangsa kang ringkih, pirang-pirang sato kéwan tansah suda cacahé ing taun-taun memburi
Ngemonah alam bebarengan bisa dadi bab kang wigati kanggo nglestarèkaké alam supaya ora tambah cures.
Bab kuwi kang dadi pakaryan utama Cagar Alam Minsmere lan lumantar rewangan saka panalitèn, mitra, lan kawicaksanan pamong
RSPB Minsmere lumebu ing salah sawijining nominasi situs cagar alam saka Kalawarti Birdwatch utawa pilihan pangaji-aji Birders ing taun 2019
Cagar alam kang kapanggonan luwih saka 5000 sato lan tetuwuhan kasebut lumebu ing nominasi jalaran omah kanggo sato-sato langka kalebu manuk-manuk kang wis angèl ditemoni
Taun kepungkur gunggung manuk sagara kang nyusuh ana RSPB Minsmere ngancik populasi kang paling akèh nambahé sadawané sepuluh taun memburi wiwit taun 1977
Jinis manuk kaya "kittiwakes" lan "avocet" kang uga dadi gambar ing logo RSPB Minsmere uga mèlu nambah populasiné
Saben taun ing cagar alam Minsmere uga diadani patemon kang ditekani 1000 uwong mapan ana punthuk Whin Hill, kang uga dadi papan siaran salah sawijining saluran pawarta Inggris yaiku BBC
Ora gumun mangka papan kasebut nyuguhaké sesawangan kang éndah kanthi ana wangunan Sizewell Estaté ana latar buriné
Jumedhulé babon werna wungu gawé gègèring para juru warta lan juru poto ing Inggris Wétan, sebab lumrahé banyak werna wungu kasebut kulina tinemu ing Éropa Kidul lan Afrika
Beda kalawan ing wanci kuwi, kéwan kasebut katon ana béji ing laladan Minsmere, Suffolk kang sadurungé ora naté ana kadadéan kaya mangkono apa manèh ing pulo-pulo Inggris tuméka dhèwèké ngatonaké blegeré makaping-kaping ing Minsmere
Luwih saka atusan juru poto manuk saka Inggris nekani Minsmere kanggo nonton babon wungu, kang wujudé sagedhé pitik lan duwé wulu kanthi werna kang éndah.
SD Negeri 1 Kragilan, Sukaharja Sekolah Dhasar Negeri 1 Kragilan ya iku salah sawijining sekolah kang mapan ing dhusun Sumuran Kulon, désa Kragilan, kecamatan Majalaban, kabupatén Sukaharja
Sekolah iki ing pinggir dalan gedhé lan sisih loré ana pasaréyan désa
Ana kelas 1 nganti 6 ing sekolah iki
Ana kantor guru, gedhung perpustakaan lan warung
Nalika murid-murid wis mulih akèh bakul jajanan kang adol ing kéné.
Tlaga Ngebel Tlaga Ngebel ya iku salah sawijining tlaga kang mapan ing Kecamatan Ngebel, Kabupatén Panaraga
Tlatah iki ana ing pèrèng gunung Wilis sing adohé kurang luwih
30 kilomèter saka tengah kutha Panaraga
Ambané tlaga iki kurang luwih limang kilomèter kanthi suhu 20-26 drajad sèlsius
Ing pucuking tlaga iki ana grojogan kang diwènèhi jeneng Grojogan Toyomarto
Kadhang kala tlaga iki dikemuli dening pedhut.
George Boole George Boole ya iku sawijining ahli matematika, filsuf, lan logika saka Inggris kang lair tanggal 2 Novèmber 1815 lan tilar donya tanggal 8 Dhésèmber 1864
Ing taun 1849-1864, dhèwèké nyambut gawé dadi sawijining Profèsor ing Queen's College, Cork ing Irlan
Pagawéyané akèh kang gegayutan karo "differential equations" lan logika aljabar
Saliyané iku Boole uga kondhang minangka panulis "The Laws of Thought" (1854) kang isiné mratèlakaké bab Aljabar Boolean
Logika Boolean diakoni minangka bebaku saka jaman informasi
Boole lair ing Lincoln, Lincolnshire, Inggris, anak saka John Boole (1779–1848), sawijining tukang gawé sepatu, lan Mary Ann Joyce
Dhèwèké sekolah SD nganti SMP, uga nampa ajaran saka bapaké, nanging amarga bisnis bapaké mrosot, dhèwèké ora bisa éntuk pandhidhikan formal lan akademik kang suwi
Lumantar logika aljabar, Boole nemokaké logika simbulis modhèren
Boole ndadèkaké logika dadi sawijining matematik kang nganggo simbul-simbul idhéografis
Dhèwèké nuli nyusun sawijining sistem "penalaran" kang ngowahi katrangan-katrangan kang ana dadi sawijining "persamaan"
Kanthi "persamaan" iki dhèwèké bisa njupuk dudutan
Logika kang dikembangaké déning Boole iki nyinaoni bab asas-asas "penalaran" kang bener lan migunakaké simbul-simbul tartamtu
Yèn dibandhingaké karo logika tradhisionalé Aristotèles, logika modhèren kang dikembangaké Boole iki luwih lumrah utawa umum
Logika iki uga logika kang nyinaoni wujud-wujudé "pernyataan," dudu nyinaoni isiné "pernyataan"
Dadi logika modhèren iki sejatiné uga logika formal kang nganggo simbul-simbul matematik, mula logika iki uga dikenal minangka logika matematik
Saliyané iku, "The Mathematical Analysis of Logic: Being an Essay Towards a Calculus of Deductive Reasoning" kang ngamot bab logika aljabar, uga minangka sawijining karyané kang wigati
Ing pungkasané Novèmber 1864, Boole lagi lumaku nalikané udan deres, saka omahé ing Lichfield Cottage ing menyang pawiyatan luhur kang adohe udakara 4,8 kilomèter
Nalika kuwi, klambi kang dinggo dhèwèké dadi klebus
Amarga kuwi dhèwèké banjur lara, lan nandang pneumonia
Kaanané Boole dadi luwih parah lang ing tanggal 8 Dhésèmber 1864, dhéwèké tilar donya amarga demam uga anané éfusi plèura
Dhèwèké dikubur ing pakuburan Gréja Irlan Santo Michael, Church Road, (sawijining "suburb" ing ).
Epicurus Epicurus (basa Yunani Kuna: "Ἐπίκουρος", "Epíkouros") ya iku salah sijining filsuf Yunani Kuna kang nduwèni mazhab filsafat epikueranisme
Epicurus lair taun 342 SM ing Pulo Samos lan tilar donya taun 270 SM
Wong tuwané saka dhaérah Aténa lan manggon ing Pulo Samos karo wong-wong Aténa kang manggon ing kana
Dhèwèké ngadegaké akademi filsafat ing Aténa kanggo umum amarga wiwit cilik wis kepincut lan seneng marang filsafat
Epicurus lair ing pomahan wong Aténa ing Pulo Samos sasi Pèbruari taun 342 SM
Jeneng bapaké ya iku Neokles lan jeneng ibuké ya iku Kairestrate
Epicurus nduwèni sedulur jenengé Neokles, Kairedemos, dan Aristobulos
Wong tuwané dikirim menyang Pulo Samos ing taun 352 SM bebarengan karo 2000 wong kang padha dedunung ing Aténa
Bapaké nyambut gawé dadi guru sekolah lan ibuké dadi dukun kang bisa ngobati penyakit nganggo mantra-mantra sihir
Biyasané, Epicurus mèlu ibuké anggoné ngobati para wong-wong lara
Nalika cilik, Epicurus wis olèh pendhidhikan babagan géomètri, dialèktika, lan rétorika
Ajaran Epicurus didayani karo ajaran filsafat filsif-filsuf sadurungé, ya iku ajaran Demokritos
Nanging, Epicurus uga nduwèni pikiran kang béda babagan determinisme
Miturut Epicurus, dhèwèké salah sijining filsuf kang ora bisa didayani déning filsuf-filsif liyané amarga dhèwèké nduwèni niat kanggo sinau dhéwé tanpa mèlu ajaran filsuf-filsuf sadurungé
Ajaran filsafat Epicurus nduwèni ancas kanggo mènèhi rasa bungah kanggo manungsa
Ajaran filsafat Epicurus kuwi nduwèni fokus uga marang étika kang bakal mènèhi rasa ayem ing batin manungsa
Miturut Epicurus, manungsa ora bisa urip ayem amarga wedi marang déwa-déwa sarta marang mati lan nasib
Saliyané kuwi, Epicurus uga nduwèni anggepan yèn manungsa ora perlu wedi marang mati lan nasib amarga mati lan nasib kuwi kang nemtokaké manungsa dhéwé.
Johann Gottlieb Fichte Johann Gottlieb Fichte (; [ˈjoːhan ˈɡɔtliːp ˈfɪçtə]; 19 May 1762 – 27 January 1814) ya iku juru filsafat kang ngadegaké gerakan filosofis idhéalisme Jerman
Gerakan iki ngrembaka lumantar tulisan-tuisan téoritis lan ètis Immanuel Kant
Ing jaman saiki, para juru filsafat lan sarjana wiwit ngajèni Fichte minangka juru filsafat wigati awit gagasané ya iku kawruh babagan 'ngajèni pribadi'
Fichte uga kang miyasa gagasan tésis-antitésis-sintésis, ya iku sawijining gagasan kang kerep kliru kagayut karo Hegel
Mèmper kaya Descartes lan Kant, Fichte remen babagan subjèktivitas lan kasadharan
Saliyané iku, Fichte uga nulis manéka karya filsafat pulitik; kang dhèwèké iku uga jejuluk minangka salah sawijining bapak nasionalisme Jerman
Fichte lair ing Rammenau, Upper Lusatia
Dhèwèké iku anaké juru tenun pita asal saka kulawarga tani kang wis pirang-pirang turunan manggon ing wewengkon iki
Kulawarga iki kondhang awit watak jujur lan kasalèhané
Fichte nampa wejangan lan piwulang saka bapaké
Nuli dhèwèké wiwit katon kabisané kang ora umum awit isih cilik, lan jalaran saka iku dhèwèké misuwur ing satengahé warga désa jalaran dhèwèké iku antuk pandhidhikan kang luwih becik tinimbang apa kang salumrahé
Nuli ana crita manawa Freiherr von Militz, ya iku juragan tanah padésan kang dhèwèké kèri anggoné nekani kutbahé pandhita gréja
Banjur dhèwèké dikandhani manawa ana sawijining pamudha kang bisa mbalèni isi kutbah mawa lisan
Jalaran saka iku mau, Baron nuli ngepèk Fichte minangka anak angkat lan uga ngragadi sekolahé
Fichte dipanggonaké ana sajroning kulawarga Pastur Krebel ing Niederau saceraké Meissen lan ing papan iku dhèwèké nampa piwulang dhasar-dhasar gagasan klasik
Ing wulan Oktober 1774, dhèwèké wiwit nekani sekolah dhasar kang misuwur ing Pforta saceraké Naumburg
Sekolah iki ana gegayutané karo jeneng-jeneng misuwur kaya ta Novalis, August Wilhelm Schlegel, Friedrich Schlegel lan Nietzsche
Déné kang dadi dhasar semangat lembaga iki ya iku semi-monastik
Sajroning niru gagragé Kant, para kritikus nduwèni panemu manawa Fichte iku ngasilaké karya kang mèh waé ora bisa dimangertèni
Ing sisih liya, Fichte dhéwé ngakoni tulisané iku pancèn angèl, ananging karya-karyané iku cetha lan transparan kanggo sapa waé kang marsudi kanggo mikir tanpa anané panyana.
D'Alembert D'Alembert ya iku wong kang ahli ing matematik saka Perancis
Duwéni aran lengkap Jean De Rond D'Alembert
Asline wiwit awal dhèwéké sinau ngelmu ukum lan kedokteran marang kaum Jansenis
Nyinau kedokteran iki dipandégani déning Cornelius Jansen (1958-1938)
Ing ngelmu matematik lan fisika, D'Alembert duwéni pengaruh kang akéh
Dhèwéké ngembangaké teori plato lan Descartes
Sakliyané iku, dhèwéké uga duwéni ngelmu ngenani basa kang amba.
Ernest Cassirer Ernst Alfred Cassirer (28 Juli 1874 – 13 April 1945) iku filsuf Jerman
Sak suwene majune jaman Neo-kantianisme sing di wiwiti kalian Herman Cohen (1842-1918) dibagi dadi pirang bagian yaiku; bagian Marburg, bagian Jerman Kulon Laut lan Vaihinger (1852-1933)
Ernst Cassierer yaiku salah siji ning uwong Neo-Kantian saking bagian Marburg sing paling ketok
Dèwèké murid seko Herman Cohen ning Marburg, profesor ning Berlin lan Hamburg
Cassirer tau dadi dosen ning Goteborg lan Oxford nggo pirang wektu kepungkur
Dèwèké kepekso pindah ning New York.Ing New York dèwèké etuk gawean lan urip ning kono tekan patine
Karyane Ernst paling penting yoiku Das Erkenntnisprobleme sing cacahe ana telu jilid lan babar ning taun 1906; Subtanz und Funktionsbegriff babar taun 1910; Philosophie der Symbolische Forme, 1923; dan Phànomena der Erkenntnis 1929
Karya-karyane Ernst dadi sumbangan sing gedhe kanggo dasarane teori ilmu pangerten
Cassirer sarujuk Cohen lan Paul Natorp (1854-1924)
Wong loro kui njupuk seko filsafate Immanuel Kant
Kanggo dhèwèké kawruh podo karo ilmu matematika lan ilmu kawruh alam
Cassier ning risetipun dituduhake kanggo ilmu kawrung sing ana hubungane karo kamanungsan lan kabudayan.Dhèwèké uga nduweni pikiran agama lan nguwasani basa lan tampilan sing endah
Sejarah filsafat modern ngewenehi sumbangan kanggo pikirane Ernst
Sejarah filsafat didelok minangka ngrumusake sing maju lan nyoba kanggo pengembangan ilmu
Kanggo pangeling-eling yaiku riset
John Dewey John Dewey (20 Oktober 20 1859 - 1 Juni 1952) iku sawijining filsuf, psikolog, lan réformis wiyata saka Amérikah kang gagasané mrabawani réformasi wiyata lan brayat agung
Dhèwèké katelah salah siji sarjana Amérikah kang kondhang ing paro kawitan abad ping 20
Irah-irahan pokok saka karyané Dewey iku kapitayan kang gedhé marang dhémokrasi, mligi ing babagan pulitik, wiyata, utawa komunikasi lan jurnalisme
Kaya kang dikandhakaké Dewey dhéwé ing taun 1888, nalika isih ana ing Universitas Michigan, "Dhémokrasi lan étikah idhéyal kamanungsan kanggoku iku padha"
Kondhang amarga advokasiné tumrap dhémokrasi, Dewey ngaggep rong anasir pokok—pamulangan lan brayat sipil—dadi rembug gedhé kang butuh kawigatèn lan rékonstruksi kanggo njurung kawruh èkspèrimèntal lan pluralitas
Dewey negesaké yèn dhémokrasi kang wutuh kudu diéntukaké ora mung saka pungutan swara, nanging uga saka mesthèkaké yèn ana panemu umum kang kagatra wutuh, kalakokaké kanthi sesambungan antaraning warga, nimpuna, lan pulitisi kang kajibah tumrap paugeran kang dipilih
Dewey minangka salah siji tokoh pokok kang ana gandhèngané karo filsafat pragmatisme lan dianggep salah siji bapa psikologi fungsiyonal
Karya ngèlmiyahé "The Reflex Arc Concept in Psychology" kang dibabar ing taun 1896, dianggep karya kawitan kang pokok ing pamulangan fungsiyonalis (Chicago)
Survéi "Review of General Psychology" "," dibabar ing taun 2002, ngrangking Dewey ing urutan 93 minangka psikolog abad ping 20 kang akèh disitir
Dewey uga minangka réformis wiyata kang gedhé ing abad ping 20
Kondhang minangka nimpuna umum, dhèwèké wong kang sora tumrap wiyata progrèsif lan liberalisme